On su elus olnud pettumusi?
Olukordi, mis on kulgenud hoopis vastupidises suunas?
Lased sa end juhtida neil pettumustel,
või Jumala plaanidel oma elu suhtes?
Jumal ei valmista meile mitte iialgi pettumust!
Tänud taas liitumast meiega!
Usun, et tänasest sõnumist on sulle palju kasu,
kuna räägin pettumustundest
ja sellest, kuidas hingevaenlane püüab sind pettumuste kaudu
juhtida eemale Jumala plaanidest, kutsest ja eesmärgist.
Naudi tänast saadet!
"Minu pettumus - minu proovilepaneku koht"
Täna tahan rääkida pettumusest.
Tohutust pettumusest,
mida Jumal saab kasutada sinu kinnitamiseks.
Pettumused on osa elust
ja neid jagub sama palju, kui suur on me kirik.
Kui me võtaks kokku kõik oma koguduse liikmed -
mitte vaid tänased siinolijad, aga kõik liikmed,
annab see kokku väga, väga suure koguduse.
Nii et erineva taustaga inimesed kogevad oma elus tohutuid pettumusi.
Kellegi rasedus võis sel nädalal katkeda.
Kui palju valu ja pettumust selline olukord kaasa toob!
Võib-olla on su süda murtud, kuna lootsid kellegagi ühist tulevikku,
kuid sellest ei tulnud midagi.
Võib-olla võitlesid nädalate kaupa iseendaga,
et kutsuda üht neidu kohtingule
ja ta vastas sulle külmalt: "Ei!"
See on üks hävitav pettumus!
Võib-olla otsustas pank, et ei anna sulle laenu.
Võib-olla su maja müük ei õnnestunud kuigi vajaksid seda väga müüa.
Võib-olla koged ikka ja jälle, kuidas su usaldust kuritarvitatakse,
nii et sellest pole enam midagi järgi.
Võib-olla on see midagi muud.
Midagi, mis on väga väga isiklik su jaoks.
Kohe väga isiklik
ja su südames on pettumusest tingitud suur haav.
Üks on kindel - pettumused ei tule Jumalalt.
Jumal on tõotanud, et Ta ei valmista meile pettumust
ja seda on äärmiselt oluline teada.
Muide, Piibli algkeeltes - ei heebrea ega kreeka keeles
ei ole ühtki sõna, mida oleks tõlgitud pettumusena.
Kuigi pettumusele viidatakse sama sõnaga, millega häbilegi.
Nii et Paulus ütleb:
"Ma pole pettunud Jeesuse Kristuse evangeeliumis,
sest selles peitub Jumala vägi päästeks."
Ma ei häbene Kristuse evangeeliumi ega ole pettunud Jumala Sõnas,
sest ma tean, et selles peitub Jumala vägi
viimaks täide Tema plaane ja eesmärke mu elus.
Roomlastele 5:3-5
"Aga mitte ainult sellest, vaid me kiitleme ka viletsusest,
teades, et viletsus toob kannatlikkuse,
kannatlikkus läbikatsutuse, läbikatsutus lootuse.
Aga lootus ei jäta häbisse,
sest Jumala armastus on välja valatud meie südamesse Püha Vaimu läbi,
kes meile on antud."
Pettumus tähendab minna teises suunas, eemale millestki.
Sama mõtet kannavad endas ka sõnad:
ebameeldiv, usaldamatus, puue.
Need kõik juhivad sind teises suunas. Nii nagu pettumuski.
Pettumused püüavad juhtida sind kõrvale
Jumala poolt määratud teest
ja viia sind vastupidises suunas.
Me peame nägema pettumust sellisena nagu see on,
sest sel juhul saame vältida seda, et pettumused ei valitse me üle,
röövides meilt Jumala poolt antud ülesannet, kutset ja eesmärki.
Sel juhul näeme pettumust sellena, mis see on,
mõistes, et teatud raskustes on vaja jääda kannatlikuks.
Kuid ka seda, et see kannatlikkus vajab tugevat selgroogu ja arengut,
mis kõik kokku viib lootuseni,
mis kohe kindlasti ei valmista pettumust.
Ma ei tea, millised on su tänased pettumused,
kuid kindlasti on need siin saalis esindatud.
Võib-olla on tegu mõne väiksema asjaga,
nagu spordivõistluse kaotus.
Või siis palju suurema asjaga nagu murtud süda,
kus asjad pole läinud nii nagu lootsid.
Paulus räägib pettumusest 2 Timoteose 1:11,
olles ise samal ajal vanglas.
"Mille kuulutajaks ja apostliks ning õpetajaks mind on seatud."
Ta räägib siin oma Jumala poolt saadud ülesandest,
istudes ise samal ajal vanglas!
Salm 8: "Ära siis häbene tunnistamast meie Issandat ega mind, tema vangi,
vaid kannata koos minuga kurja evangeeliumi pärast Jumala väe abil,
kes on meid päästnud ja kutsunud püha kutsega,
mitte meie tegude järgi, vaid omaenese kavatsuse
ja armu järgi, mis meile on antud Kristuses Jeesuses."
Päästetud ja kutsutud Jumala armu ja kavatsuse järgi.
Seetõttu ära kunagi üllatu,
kui pettumused püüavad nurjata Jumala määratud plaane.
Jumala poolt määramine tähendab: 1. Nime andmist,
2. Positsiooni andmist
ja 3. Meelevalla andmist.
Nii et nii Jeesuse nimel, kui ka Hillsongi koguduse nimel
on Sam määratud juhtivpastoriks Hills'i ülikoolilinnakule.
See on ikka kõva sõna!
Nii et nimeks on eelkõige muidugi Jeesuse nimi,
aga samas ka me kogudus.
Positsioon: Hills'i ülikoolilinnaku pastor.
Autoriteet: kõige üle, mis toimub igapäevaselt
konkreetselt selles ülikoolilinnakus.
Tal on see meelevald.
Mulle on valitsuse poolt antud õigus abielusid sõlmida.
See on mu positsioon, kuigi ma ei sõlmi neid tihti.
Nii ütlen ka pulmades:
"Mulle antud õigusega kuulutan teid meheks ja naiseks."
"Keda Jumal on ühte pannud..." Ma ju ütlesin, et ei tee seda tihti!
"Keda Jumal on ühte pannud, ärgu ükski inimene lahutagu!"
Seda viimast lauset ütlen ma ka selle õigusega, mis mulle on antud.
Ja siis: "Sa võid suudelda oma pruuti."
Kui istud praegu oma pruudi kõrval,
on sul just praegu ideaalne võimalus suudelda.
Otse kirikus!
Näe, seal juba käiski ära! See mulle meeldib.
Esireas olevad vanemad paarid vaatasid üksteisest mööda,
aga seal tagareas olev noor abielupaar -
see noor paar kasutab targalt igat võimalust ära.
Väga tublid!
Põhjus, miks ma ei vii läbi palju laulatusi, on selles,
et inimesed ei palu mu käest seda.
Ja põhjus, miks nad ei palu seda, on selles, et ma alati unustan kõike.
Mul oli hiljaaegu üks laulatus, kus olime juba peaaegu lõpusirgel -
pruut oli ka juba suudeldud ja puha,
kuniks pruut ütles: "Pastor Brian, ma ei saanud öelda oma "jah"-sõna."
Nii et pidime pöörduma pruudi suudlemise juurest
tagasi "jah"-sõnade ütlemise juurde.
Üks teine juhus, mis muide on igati tõestisündinud lugu,
oli see, kus ma panin mehe paari täiesti võõra naisega.
Oletame, et pruudi nimi oli Kristi,
aga ma nimetasin teda läbi kogu laulatuse Valeriaks.
Nii et mul on küll õigus paari panna,
aga neil juhtudel valmistasin ma suurt pettumust.
Vaene mees! Arvas, et abiellub Kristiga,
aga sai hoopis Valeria omale kaela.
Kuid Jumal on andnud ka sulle oma nime.
Ta on andnud sulle positsiooni
ehk Tema poolt määratud asja või koha.
Mis iganes see siis ka pole.
Võib-olla sa oled ettevõtte omanik,
võib-olla ülistusjuht,
võib-olla apostel, jutlustaja, pastor, õpetaja või kes iganes.
Võib-olla ema.
Jumal on määranud sind olema jumalakartlik ja võrratu ema.
Võib-olla lihtsalt patuste sõber,
või tohutult külalislahke hing, kes muudab inimeste elusid.
Mis iganes see ka poleks -
Jumalal on juba midagi määratud su jaoks
ja see põleb sügaval su sees.
Osad teist ehk ei tea veel päris kindlalt, mis see olla võiks,
kuid samas on teil siiski põhjust olla elevil,
sest lõpuks seob see te elu selle põhjusega,
miks te siin maa peal olete;
seob Jumala poolt antud eesmärgi ja ülesannetega.
Sa pead uskuma, et Jumal on sind valinud ja määranud.
Jeremija oli ka Jumala poolt valitud.
Jumal ütleb Jeremija raamatus 1:4
Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks.”
Ta oli Jumala poolt valitud, olemaks prohvetiks rahvastele.
Jumala nimi oli selle taga,
tema positsiooniks oli olla prohvet
ja tema meelevald või õigused olid üle kõigi rahvaste.
Nii et ta oli absoluutselt määratud. Selles pole vähimatki kahtlust.
Jumal ise oli pannud oma nime ta üle.
4 Moosese 6:27 andis Jumal ülempreestrile korralduse
panna Tema nimi inimeste üle ja õnnistada neid.
Ära lase kellelgi tuua pettumust su üle.
Ära lase ka iseendal tuua pettumust iseenda üle.
Pea meeles, et määratus tähendab Jumala eesmärki
ja Tema meelevalda saata korda ükskõik, mida,
mida Ta on sinu jaoks plaaninud.
Seda kõike Jeesuse nimel.
Jumal on valinud ja määranud ka sind.
Usun, et siin on täna inimesi,
keda Jumal on valinud oma kuningriigi ehitajaiks.
Jumal on määranud teid muutma asju,
tehes seda läbi evangeeliumi levitamise,
aidates hädasolijaid
ja aidates kogudust saamaks selleks, kelleks Jumal on seda kutsunud.
Jumal on sind valinud ja määranud,
kuid pettumus tahab sind sellest määratusest eemale juhtida.
Kuulsid sa?
Pettumus tahab sind sellest määratusest eemale juhtida!
Jeremija oli kutsutud olema prohvetiks rahvastele.
Jumal ise oli teda selleks määranud,
kuid tema püüdis ise sellest määratusest kõrvale hiilida.
Ta ütleb peale seda, kui Jumal on öelnud,
et Ta tundis Jeremijat juba emaüsast alates
ja et temast saab prohvet kõigile rahvastele,
siis Jeremija ütleb 6-salmis:
Oh Issand Jumal!
Vaata, ma ei oska rääkida, sest ma olen noor.”
Ta püüdis lahutada end Jumala määratusest.
Peale seda, kui Jumal oli valinud Moosese,
ütles viimane: "Ma pole selleks piisavalt pädev.
Olen kõnelt aeglane ja kohmakas."
Ehk rahvakeeli öeldes: "Mul on Uus-Meremaa aktsent!"
Nii et temagi püüdis end lahutada Jumala määratusest.
Siis oli seal veel Giideon, kelle kohta Jumal ütles:
"Mine selles jõus, mis sul on, sa võimas mees!"
Kuid tema püüdis jälle taandada end, rääkides kui väike ja nõrk ta on.
Ta hakkas oma pettumust ka sõnades väljendama,
öeldes Kohtumõistjate raamatus 6:13
Oh mu Issand!
Kui Issand on meiega, siis kus on kõik tema imeteod,
millest meie vanemad meile on jutustanud, öeldes:
Eks ole Issand meid Egiptusest ära toonud?
Aga nüüd on Issand meid maha jätnud."
Ehk ta ütleb ühes lauses: "Kui, miks, kus, aga."
On lausa hämmastav,
kuidas me leiame mooduseid kalduda kõrvale Jumala määratusest.
Jeremija oli noor mees, keda Jumal kutsus rahvaile prohvetiks
Kuid tema jaoks oli seda liiga palju.
Ta tundis, et ta pole selleks võimeline ja tal pole selleks vajaminevaid oskusi
et ta pole selleks veel valmis.
Ta tundis, et Jumal tõi ta ette midagi, milleks ta polnud veel valmis.
Ta küll astus välja prohvetina,
kuid ta koosolekutel polnud väga palju rahvast.
Toolid olid tühjad ja asjad ei läinud päris nii nagu ta oli plaaninud.
Lisaks sellele tabas teda tohutu tagakiusu laine
ja mitmeid muid asju, mida Jumal algul ei maininud.
Nii et ta maadles pettumusega,
mis tahtis teda eraldada Jumala määratusest.
Seetõttu ongi oluline näha oma pettumust sellena, mis see on.
Jeremija 20:1
"Kui preester Pashur, Immeri poeg,
kes oli Issanda koja kõrgeim ülevaataja..."
See kõrgeim ülevaataja asus peagi Jeremijat taga kiusama.
Huvitav asi on see, et tegu polnud mingi rivaalitseva võitlejaga
kusagilt võõrvägedest.
Ei! Tegu oli Issanda koja ülevaatajaga.
Vahel tulevad pettumused sealt, kust sa neid kõige vähem ootad.
Sulle tõmmatakse vesi peale, kuna teenid Jumalat.
Seetõttu ei tasu kunagi panna oma lootust inimeste peale,
sest seda võidakse kuritarvitada.
Jah, me ühtpidi armastame ja usaldame inimesi,
kuid kui me usaldame ainult neid, on jama,
sest seal võib tulla palju pettumust.
Meie usk ja usaldus peab olema eelkõige elava Jumala peal,
kes annab meile rikkalikult kõike, mida nautida.
Nii et Pashur oli Issanda koja kõrgeim ülevaataja
ja ta kuulis Jeremijat prohvetlikult rääkivat.
"Siis lõi Pashur prohvet Jeremijat ja pani tema jalapakku,
mis oli Issanda koja juures Benjamini Ülaväravas."
Et siis Jeremija, kes oli Jumala poolt määratud
ja kutsutud olema rahvastele prohvetiks,
oli korraga jalapakkudes ja ülemise värava taga luku taga.
Olukorras, kus teda alandati kõigi teiste inimeste ees.
Võid vaid ette kujutada,
kuidas pettumus püüdis temast võitu saada.
Nii et Jumal oli kutsunud ta prohvetiks,
kuid korraga oli ta jalapakkudes ning avaliku pilke alune.
"Sa valmistasid mulle pettumuse, Issand, ja ma olen pettunud;
sa oled minust tugevam ja võitsid.
Ma olen iga päev olnud naeruks, kõik pilkavad mind.
Sest iga kord, kui ma räägin, pean ma kisendama.
Ma hüüan: Vägivald ja rüüstamine!”
Sest Issanda sõna on saanud mulle igapäevaseks teotuseks ja pilkeks."
Ta on täiega pettunud Jumalas.
"Ma astusin selle sisse, sest Sa palusid mul seda teha."
"Ma astusin sellesse teenistusse enne, kui olin tegelikult valmis."
"Sa oled tugevam, kui mina ja Sa teadsid, millesse mind mässid."
See on sisuliselt see, mida ta ütles.
Ta tundis, kuidas Jumala määratus tõi kaasa vaid suure pettumuse.
Huvitav, mille suhtes püüab pettumus sind peatada?
Mille suhtes loobuda või taanduda.
Iga väljakutse elus on võimalus võita ära pettumused.
See on see, kus Jeremija omadega oli.
Ta oli pettunud ja pahane Jumala peale.
Vaata, mida ta ütleb Jeremija 20:9.
Ta räägib siin Jumala kohta:
"Ma ei taha enam mõelda tema peale ega rääkida tema nimel."
Kuid tema väljakutses peitus võimalus ületada oma pettumused
ja korraga ta räägib Jumalast uuel moel.
"Siis oli mu südames nagu põletav tuli, suletud mu luudesse-liikmetesse.
Ma nägin vaeva, et seda taluda, aga ma ei suutnud."
Ehk seda, mille Jumal oli oma määratuses pannud ta sisse,
polnud võimalik röövida selle pettumuse kaudu.
Kuid ta pidi jõudma sellesse punkti.
Sest algul ta ju ütles, et ei taha Jumalast midagi teada
ega Tema nimel rääkida.
Kuid seejärel lisas kohe,
et Jumala Sõna oli põletavana ta südames.
Kahjuks on nii, et pettumused on elu osa.
Südamevalu, pettumus oma armastatus,
usalduse kaotus.
Elu võib tuua kaasa tohutuid pettumusi,
kui laseme neil end halvata.
Seetõttu on nii oluline mõista,
et pettumustes peitub tohutu võimalus need siiski ületada,
et saada siiski selleks, kelleks Jumal meid on kutsunud
ja näha Jumala määratust oma elus.
Sest pettumused püüavad sind juhtida kõrvale sellest,
mille Jumal on sulle määranud.
Ta on ehk määranud sind olema ärijuht, ema või õpetaja.
Määranud sind teenima oma andidega jumalariigi töös.
Jumal määrab meid.
Kui me aga teeme koostööd pettumustega,
siis need võtavad meid rajalt maha
ja röövivad meilt selle, mis Jumalal on me jaoks.
Jumalal aga on nii palju enamat me jaoks,
kui me suudaks eales ettegi kujutada.
Ta on võimeline tegema nii palju rohkem,
kui sa suudad eales mõelda või paluda,
kui vaid õige vägi on tegev su sees.
Pettumuste ületamine
tähendab lasta Jumalal teha oma tööd me sees
ja keskenduda pigem sellele,
mis toimub me sees ja mitte meist väljaspool.
Me elame seestpoolt väljapoole,
ehk Jumala töö me sees aitab meil ületada pettumusi
ja saada osa Tema tõotuste täitumistest me elus.
Olin 22-aastane, kui mina ja mu naine kolisime Houstonisse, Texases.
Olime olnud abielus vaid mõne kuu.
Üks päev koju tulles polnud naist kodus
ja kogu maja oli mööblist tühjaks viidud.
Mu naine jättis mu maha.
Istusin põrandal ja mõtlesin: "Mida ma nüüd teen?"
Kuna ma ei teadnud, mida teha,
hakkasin käima üle tänava asuvas kohalikus koguduses.
Inimesed olid seal nii rõõmsad ja kaasatud
ja ma sain aru, et mul on midagi olulist puudu.
Korraga mõistsin, et Jumal on reaalne
ja läbi nende olukordade sain aru, et Tal on plaan mu elu jaoks.
Et tunneli lõpus paistab siiski valgus.
10 aastat hiljem kohtusin Angelaga.
Olime vaid mõne nädala olnud abielus,
kui läksime misjonireisile Texasesse.
Tegime vahepeatuse ka Houstonis, et tankida kütust
ja olime vaid paari kvartali kaugusel mu esimesest kodust 10-12 a tagasi,
kus oma esimese naisega elasin.
Leti taga kütuse eest makstes nägin seal üht meest ja küsisin:
"Härra, on teiega kõik hästi?"
Ta vaatas mind pisut ehmunult,
kuid nägi, et mul oli mu küsimusega tõsi taga.
Nii et ta jagas minuga oma pettumusi ja tagasilööke.
Ma omakorda sain jagada oma läbielatut
ja mingi 10-15 min pärast sain ka palvetada koos temaga.
Jumal puudutas ta elu ja ta oli muutunud mees.
Näitasin Angelale ka oma endist kodu
ja me arutlesime selle üle,
kuidas ma olin jõudnud täiesti lootusetust olukorrast
tänasesse päeva ja tema juurde.
Kuid see pettumustunne, mida kogesin esimese naise lahkudes,
pani mind tõsiselt mõtlema, miks me üldse oleme siin maa peal?
Me oleme siin Kristuse pärast.
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Mul on nii hea meel, et olid täna meiega.
Mulle meeldib jagada elu, lootust ja julgustust inimeste ellu,
tehes seda läbi väelise Jumala Sõna ehk Piibli.
See on üks võimas ja võidukas raamat,
kui mõistad, mida Jeesus on teinud meie heaks.
Jeesuse lõpetatud töö tähendab seda, et kõik, mida Ta saavutas
ja mis viidi täide Tema ristisurma ning ülestõusmise läbi,
toovad sulle elu ja lootust.
Ole õnnistatud ja näeme taas nädala pärast!
Tõlge: Anne-Ly Raukas